
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	30 mai 2011

	Nr.
	27/140


R A P O R T

asupra proiectului de Lege pentru modificarea alin. (1) al art. 35 din Legea sindicatelor nr. 54/2003
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 124 din 21 martie 2011, cu dezbaterea pe fond, în procedură obişnuită, a proiectului de Lege pentru modificarea alin. (1) al art. 35 din Legea sindicatelor nr. 54/2003.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1358/17.11.2010)
· avizul favorabil al Comisiei juridice, de disciplină şi imunităţi (nr.31/224/12.04.2011)
· avizul favorabil al Comisiei pentru egalitatea de şanse pentru femei şi bărbaţi (nr.37/178/06.04.2011).
Proiectul de lege  are ca obiect de reglementare modificarea alin.(1) al art.35 din Legea sindicatelor nr.54/2003 în sensul eliminării obligaţiei angajatorului la plata drepturilor salariale pentru liderii de sindicat care nu prestează efectiv o activitate rezultată în urma raporturilor de muncă contractuale.
Comisia propune Plenului Camerei Deputaţilor respingerea proiectului de lege întrucât legea asupra căreia s-a făcut intervenţia legislativă a fost abrogată prin Legea dialogului social nr. 62/2011.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
La dezbaterile care au avut loc în şedinţa comisiei din 25 mai 2010 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:

· d-l Nicolae Ivăşchescu, Secretar de Stat

· d-l Ciprian Dragomir, consilier.
La lucrările comisiei au fost prezenţi 26 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.
Proiectul de lege  a fost  respins de Senat în şedinţa din 7 martie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu Elena Mesaroş

Întocmit,

Expert parlamentar Monica Rallu Curta

